Kichwa: Saudi Arabia imeapa kulipiza kisasi dhidi ya washambuliaji wa hifadhi zake za mafuta\nKwa kuzingatia jina la hapo juu la makala ya kuwaziwa, fikiria makala.\n
Waziri wa maswala ya kigeni wa Saudia Adel al- Jubeir alisema kwamba silaha zilizotumika zilikuwa za Iran  na kuapa kutoa matokeo ya uchunguzi kamili.

Iran hatahivyo imekana kutekeleza mashambulio hayo. Mapema afisa mkuu wa kijeshi nchini Iran alisema kwamba Iran ilikuwa tayari kuwaangamiza wachokozi wake  baada ya Marekani  kutangaza kwamba itayapeleka majeshi yake Saudia. 

Waasi wa Yemen wanaoungwa mkono na Iran wamesema kwamba ndio waliotekeleza shambulio hilo la tarehe 14 mwezi Septemba  ambalo liliathiri usambazaji wa mafuta kote duniani. 

Wasiwasi kati ya Marekani na Iran  umezidi  tangu rais Donald Trump kujiondoa katika mpango wa kinyuklia wa Iran wa 2015.

Msimamo wa Saudia

Akizungumza na waandishi habari  mjini Riyadh , bwana Jubeir alisema kwamba Saudia inawasiliana na washirika wake  na itachukua hatua madhubuti baada ya uchunguzi wake kukamilika,  bila kutoa maelezo ya hatua itakayochukua. 

Alirejelea kwamba mashambulio hayo yaliovilenga visima vyake vya mafuta vya Abqaiq na  Khurais  yalitoka upande wa kaskazini na sio Yemen,  lakini haikutaja eneo la moja kwa moja  huku ikitoa wito kwa jmaii ya kimataifa kuchukua msimamo. 

''Ufalme huu unatoa wito kwa jamii ya kimataifa kuchukua jukumu lake  katika kushutumu wale waliotekeleza kitendo hiki na kuchukua msimamo mmoja kuhusu tabia hii mbaya  inayotishia uchumi ulimwenguni'', alisema. 

Wizara ya ulinzi ya Saudia ilionyesha siku ya Ijumaa kile ilichodai kuwa mabaki ya ndege zisizo na rubani  na makombora ikithibitisha kuhusika kwa Iran.

Marekani pia imeishutumu Iran kwa kuhusika na mashambulio hayo huku maafisa waandamizi ambao majina yao hayakutajwa wakiambia vyombo vya habari kwamba ushahidi huo umeonyesha kwamba mashambulizi hayo yalitoka kusini mwa Iran. 

Siku ya Ijumaa waziri wa ulinzi nchini Marekani Esper Mark alisema kwamba Marekani itatuma vikosi vya majeshi, 

Lakini haikutoa maelezo zaidi kuhusu idadi yake  ili kupiga jeki ulinzi wa angani na ardhini wa taifa hilo.

Rais Trump baadaye alitangaza vikwazo vipya dhidi ya Iran...